**255/2018. (IX.13.) Kgy. sz. határozat**

1. Szombathely Megyei Jogú Város Közgyűlése egyetért azzal a kezdeményezéssel, hogy Kalkuttai Szent Teréz emlékére köztéri szobor kerüljön felállításra a Szalézi téren.
2. A Közgyűlés felkéri a polgármestert, hogy a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. § (2) bekezdése értelmében a műalkotás művészi értékére vonatkozó szakvéleményt szerezze be, és támogató szakvélemény esetén a szobor közterületi elhelyezésre vonatkozó javaslatát terjessze a Közgyűlés soron következő rendes ülésére.
3. A Közgyűlés kinyilvánítja, hogy a beruházáshoz forrást nem biztosít. Egyúttal felkéri a polgármestert, hogy a beruházóval szükséges egyeztetéseket tegye meg.

**Felelős:** Dr. Puskás Tivadar polgármester

 Illés Károly alpolgármester

 Koczka Tibor alpolgármester

 Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője,

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

2018. novemberi közgyűlés (2. pont vonatkozásában)

2018. október 15. (3. pont vonatkozásában)

2018. október 15. (3. pont vonatkozásában)